Tobio sala

Tobio sala (angl. Tobi island, tob. Hatohobei) – nedidelė sala Mikronezijoje, pačiuose Palau valstybės pietuose, Hatohobėjaus valstijoje. Tai žema, lygi, 1,6 km ilgio ir 0,8 km pločio koralinė sala. Plotas – 0,85 km². Aukštis iki 6 m. Salą dengia palmių giraitė, yra nedidelis žemdirbystės plotas. Salą supa iki 800 m pločio koralinis rifas. Pietvakarinėje salos dalyje yra vienintelis visos valstijos kaimas, kuriame gyvena 30-40 žmonių. Dauguma jų kalba tik čia vartojama tobių kalba.